Wye

Wye (walisisk Afon Gwy) er den femte lengste elva i Storbritannia og store deler av den danner grensen mellom England og Wales. Elva er viktig for naturbevaring og rekreasjon. 

Wye springer i de walisiske fjella ved Plynlimon. Den renner gjennom flere byer og landsbyer som Rhayader, Builth Wells, Hay-on-Wye, Hereford (den eneste byen ved Wye), Ross-on-Wye, Symonds Yat, Monmouth og Tintern, og munner ut i Severn-estuaret like nedenfor Chepstow. Elven har en lengde på 215 kmRivers and the British Landscape, (2005), Sue Owen et al., Carnegie Publishing, ISBN 978-1-95936-120-7 og de nedre 26 km fra Redbrook til Chepstow danner grensen mellom England og Wales.

Wye har selv status som Site of Special Scientific Interest og er en av de viktigste elvene i Storbritannia for naturbevaring. Store deler av den nedre delen av dalen har status som Area of Outstanding Natural Beauty.  

 Historie 
mini|left|Wye ved Chepstow, med slottet og broen fra 1816 som forbinder Monmouthshire (t.v.) med Gloucestershire i England
Romerne bygde en tre- og steinbro rett overfor dagens Chepstow. Elven er seilbar helt opp til Monmouth, og har vært dette siden i hvert fall tidlig på 1300-tallet. Den ble utbedret fra dette stedet og en kort stykke nedenfor Hereford av sir William Sandys, kalt 'Waterworks Sandys', tidlig på 1660-tallet ved hjelp av sluser slik at fartøyene kunne passere oppdemningene. Ifølge Herefordshire Council Archaeology var disse slusen med en port («flash locks»). 

Dette ble etter hvert utilstrekkelig og i 1696 fikk County of Hereford tillatelse til å kjøpe opp, og rive møllene langs elvene Wye og Lugg. Alle sluser og oppdemminger ble fjernet, bortsett fra den ved New Weir-stansehammer nedenfor landsbyen Goodrich i Herefordshire, og denne eksisterte fram til rundt 1815. Dette ble betalt gjennom en skattlegging til County. Ved fjerningen av oppdemmingen i Wye i Herefordshire ble elven seilbar til den vestlige grenseområdene, og bortenfor fram til Hay-on-Wye.  En slepevei for hest ble etablert i 1808, men bare opp til Hereford; tidligere hadde lektere på Severn blitt trukket av menn. Det ble brukt ressurser på å utbedre Lugg tilsvarende fra Leominster til der den renner sammen med Wye ved Mordiford, men denne elven var vanskelig å navigere på. Kommersiell transport på Wye fortsatte fram til 1850-årene, da varetransport ble flyttet over på jernbanen. Elven blir i dag brukt av fritidsbåter.

 Referanser 

 Eksterne lenker 


Kategori:Elver i Wales
Kategori:Elver i England
Kategori:Severns vassdragsområde